
	Anotācija (ex-ante)
1.3. Pašreizējā situācija, problēmas un risinājumi
	Iebildums
Likumprojekta anotācijā tiek norādīts, ka šā brīža regulējums attiecībā uz piemaksu pie valsts pensijām par stāžu līdz 1995.gada 31.decembrim ir nevienlīdzīgs, un likumprojekts vērsts uz šādas nevienlīdzīgas attieksmes un nabadzības riska novēršanu. Tieslietu ministrija atbalsta likumprojektā paredzēto, ka piemaksas tiks piešķirtas visiem vecuma un invaliditātes pensijas saņēmējiem. Vienlaikus, tā kā šobrīd piemaksu izmaksā ir konstatējama atšķirīga attieksme un līdz ar to var secināt, ka netiek ievērots tiesiskās vienlīdzības princips, atšķirīgā attieksme pret vecuma un invaliditātes pensiju saņēmēju grupām atkarībā no pensiju piešķiršanas brīža turpināsies līdz 2029.gadam.  Lūdzam papildināt likumprojekta anotāciju ar pamatojumu likumprojektā paredzētajam piemaksu izmaksas grafikam laika periodā no 2024.gada 1.janvāra līdz 2029.gada 1.janvārim, norādot šāda risinājuma leģitīmu mērķi (proti, kāds ir mērķis piemaksas izmaksu noteikt konkrētajā grafikā, nevis piemaksas nodrošināt visiem vecuma un invaliditātes pensijas saņēmējiem no 2024.gada 1.janvāra) un samērīgumu (proti, -  vai ar šādu grafiku var sasniegt leģitīmo mērķi; vai šāda rīcība ir nepieciešama jeb vai leģitīmo mērķi nevar sasniegt ātrāk;  vai likumprojektā paredzētā piemaksu piešķiršanas grafika rezultātā  labums, ko iegūst sabiedrība kopumā, ir lielāks par nevienlīdzīgās attieksmes rezultātā nodarīto kaitējumu pensiju saņēmējiem). 

